pythainlp/thai_wikipedia_clean_20230101 huggingface dataset:
ชิบูกาวะ ชุนไก (; 27 ธันวาคม ค.ศ. 1639 – 1 พฤศจิกายน ค.ศ. 1715) รู้จักกันในชื่อ ชิบูกาวะ ฮารูมิ, ยาซูอิ ซันเต็ตสึที่ 2 (二世保井算哲) และ โมโตอิ ซันเต็ตสึ (保井 算晢) เป็นนักวิชาการ ผู้เล่นโงะ และนักดาราศาสตร์ทางการคนแรกในยุคเอโดะชาวญี่ปุ่น เขาเป็นคนปรับปรุงlunisolar calendarจีนตามพระราชกระแสรับสั่งของโชกุน แล้วทำปฏิทินโจเกียวที่ตีพิมพ์ใน ค.ศ. 1684 รัชสมัยโจเกียว ใน ค.ศ. 1702 เขาเปลี่ยนชื่อเป็น "ชิบูกาวะ ซูเกซาเอมง ชุนไก" และเกษียณใน ค.ศ. 1711 เขายังได้รับการกล่าวถึงเป็นผู้เล่นเท็งเง็งในหนังสือ"Challenging Tengen" โดยยามาชิตะ เคโงะ
พระมหากษัตริย์บาฮามาส
พระมหากษัตริย์แห่งบาฮามาส เป็นระบบการปกครองที่มีพระมหากษัตริย์อยู่ภายใต้รัฐธรรมนูญแห่งเครือรัฐบาฮามาส โดยมีพระมหากษัตริย์เป็นประมุข พระมหากษัตริย์พระองค์แรกคือ สมเด็จพระราชินีนาถเอลิซาเบธที่ 2 โดยในบาฮามาส ทรงครองราชย์ตั้งแต่บาฮามาสได้รับเอกราชเมื่อ 10 กรกฎาคม ค.ศ. 1973 โดยทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยในแต่ละประเทศนั้นถือว่ามีสถาบันพระมหากษัตริย์เป็นของตนตามกฎหมายและแยกจากกัน การสืบราชสันตติวงศ์ของบาฮามาสนั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญบาฮามาส
บทบาททางรัฐธรรมนูญของพระมหากษัตริย์แห่งบาฮามาสนั้นมีผู้แทนพระองค์คือ ผู้สำเร็จราชการแห่งบาฮามาส
พระมหากษัตริย์บาร์เบโดส
พระมหากษัตริย์แห่งบาร์เบโดส เป็นอดีตระบบการปกครองของประเทศบาร์เบโดสที่มีพระมหากษัตริย์ทรงเป็นประมุขภายใต้รัฐธรรมนูญ ซึ่งสมเด็จพระราชินีนาถเอลิซาเบธที่ 2 ทรงเป็นพระมหากษัตริย์เพียงพระองค์เดียวของประเทศบาร์เบโดส ทรงครองราชย์ตั้งแต่บาร์เบโดสได้รับเอกราชเมื่อ 30 พฤศจิกายน ค.ศ. 1966 กระทั่งเปลี่ยนระบบการปกครองเป็นสาธารณรัฐ โดยมี"เดม" ซานดรา เมซันเป็นประธานาธิบดีคนแรกเมื่อวันที่ 30 พฤศจิกายน ค.ศ. 2021
บทบาททางรัฐธรรมนูญของพระมหากษัตริย์แห่งบาร์เบโดสนั้น คือ การมีผู้แทนพระองค์ในฐานะผู้สำเร็จราชการแห่งบาร์เบโดส
ทั้งนี้ สมเด็จพระราชินีนาถเอลิซาเบธที่ 2 ณ ขณะนั้นทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ ที่ซึ่งในแต่ละประเทศนั้นถือว่ามีสถาบันพระมหากษัตริย์เป็นของตนตามกฎหมายและแยกจากกัน การสืบราชสันตติวงศ์นั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701 ของสหราชอาณาจักรซึ่งถือเป็นส่วนหนึ่งของรัฐธรรมนูญบาร์เบโดส
ในเดือนกันยายน ค.ศ. 2020 รัฐบาลแห่งบาร์เบโดสประกาศว่าจะทำการถอดถอนสมเด็จพระราชินีนาถเอลิซาเบธที่ 2 ออกจากตำแหน่งประมุขภายในเดือนพฤศจิกายน ค.ศ. 2021 โดยนายกรัฐมนตรีกล่าวว่าได้เวลาที่จะทิ้งอดีตในการเป็นอาณานิคมไว้ข้างหลัง โดยมีแผนการเปลี่ยนการปกครองเป็นแบบสาธารณรัฐแทน อย่างไรก็ตาม ณ ชณะนั้นรัฐบาลไม่สามารถแจ้งให้ประชาชนทราบถึงกรอบเวลาที่ชัดเจนของการดำเนินการเรื่องนี้ได้
เมื่อวันที่ 20 กันยายน พ.ศ. 2564 ได้มีการเสนอร่างกฎหมายแก้ไขรัฐธรรมนูญ "the Constitution (Amendment) (No. 2 ) Bill, 2021" ซึ่งรัฐสภาบาร์เบโดสได้ผ่านกฎหมายดังกล่าวเมื่อวันที่ 6 ตุลาคม มีใจความสำคัญว่า ให้มีการเลือกตั้งประธานาธิบดีคนแรกในการประชุมร่วมกันของรัฐสภาบาร์เบโดส จากการเสนอชื่อร่วมของนายกรัฐมนตรีบาร์เบโดสและผู้นำฝ่ายค้านภายในวันที่ 15 ตุลาคม พ.ศ. 2564 และบุคคลที่ได้รับเลือกนั้นให้เข้ารับตำแหน่งประธานาธิบดีแห่งบาร์เบโดส ในวันที่ 30 พฤศจิกายน พ.ศ. 2564 ซึ่งเป็นวันครบวาระ 55 ปี ของการแยกตัวเป็นเอกราชจากสหราชอาณาจักร
พระมหากษัตริย์เบลีซ
พระมหากษัตริย์แห่งเบลีซ เป็นระบบการปกครองที่มีพระมหากษัตริย์อยู่ภายใต้รัฐธรรมนูญแห่งเบลีซ โดยมีพระมหากษัตริย์เป็นประมุข พระมหากษัตริย์พระองค์แรกคือ สมเด็จพระราชินีนาถเอลิซาเบธที่ 2 โดยในเบลีซ ทรงครองราชย์ตั้งแต่เบลีซได้รับเอกราชเมื่อ 21 กันยายน ค.ศ. 1981 โดยทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยในแต่ละประเทศนั้นถือว่ามีสถาบันพระมหากษัตริย์เป็นของตนตามกฎหมายและแยกจากกัน การสืบราชสันตติวงศ์ของเบลีซนั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญเบลีซ
บทบาททางรัฐธรรมนูญของพระมหากษัตริย์แห่งเบลีซนั้นมีผู้แทนพระองค์คือ ผู้สำเร็จราชการแห่งเบลีซ
พระมหากษัตริย์แอนทีกาและบาร์บิวดา
พระมหากษัตริย์แห่งแอนทีกาและบาร์บิวดา เป็นระบบการปกครองที่มีพระมหากษัตริย์อยู่ภายใต้รัฐธรรมนูญแห่งแอนทีกาและบาร์บิวดา โดยมีพระมหากษัตริย์เป็นประมุข พระมหากษัตริย์พระองค์แรกคือ สมเด็จพระราชินีนาถเอลิซาเบธที่ 2 โดยในแอนทีกาและบาร์บิวดา ทรงครองราชย์ตั้งแต่ได้รับเอกราชเมื่อ 1 พฤศจิกายน ค.ศ. 1981 โดยทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยในแต่ละประเทศนั้นถือว่ามีสถาบันพระมหากษัตริย์เป็นของตนตามกฎหมายและแยกจากกัน การสืบราชสันตติวงศ์ของแอนทีกาและบาร์บิวดานั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญ
บทบาททางรัฐธรรมนูญของพระมหากษัตริย์แห่งแอนทีกาและบาร์บิวดานั้นมีผู้แทนพระองค์คือ ผู้สำเร็จราชการแห่งแอนทีกาและบาร์บิวดา
กีฬากอล์ฟในโอลิมปิกฤดูร้อน 2020 – บุคคลชาย
การแข่งขันกีฬากอล์ฟในโอลิมปิกฤดูร้อน 2020 – บุคคลชาย เป็น 1 ใน 2 รายการแข่งขันกอล์ฟที่โตเกียว ประเทศญี่ปุ่น จะจัดขึ้นระหว่างวันที่ 29 กรกฎาคม - 1 สิงหาคม พ.ศ. 2564 ที่สนามกอล์ฟคาซูมิกาเซกิ ครั้งนี้จัดการแข่งขันกีฬากอล์ฟในโอลิมปิกเป็นครั้งที่ 2 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 35 ประเทศโดยประมาณ
แต่ละประเทศสามารถคัดเลือกนักกอล์ฟได้ตั้งแต่ 1 ถึง 4 คนโดยอิงจากการจัดอันดับโลกในวันที่ 21 มิถุนายน พ.ศ. 2564 โดยเลือกนักกอล์ฟ 60 อันดับแรก โดยขึ้นอยู่กับข้อจำกัดในแต่ละประเทศ และการรับประกันสำหรับเจ้าภาพและตัวแทนของทวีป ประเทศหนึ่งสามารถมีนักกอล์ฟได้สามหรือสี่คนหากพวกเขาทั้งหมดอยู่ใน 15 อันดับแรกของการจัดอันดับ ไม่เช่นนั้น แต่ละประเทศจะสามารถส่งนักกอล์ฟได้เพียงสองคน รับประกันหนึ่งตำแหน่งสำหรับประเทศเจ้าภาพ และรับประกันห้าตำแหน่งเพื่อให้แน่ใจว่าแต่ละทวีปในโอลิมปิกจะมีตัวแทนอย่างน้อยหนึ่งคน
ตามรูปแบบที่เคยใช้เมื่อกอล์ฟถูกบรรจุกลับเข้าสู่โปรแกรมโอลิมปิกในปี พ.ศ. 2559 การแข่งขันเป็นทัวร์นาเมนต์การเล่นแบบสโตรคเพลย์สี่รอบด้วยคะแนนต่ำสุดจากทั้งหมด 72 หลุม จะเป็นผู้ชนะ
กีฬากอล์ฟในโอลิมปิกฤดูร้อน 2020 – บุคคลหญิง
การแข่งขันกีฬากอล์ฟในโอลิมปิกฤดูร้อน 2020 – บุคคลหญิง เป็น 1 ใน 2 รายการแข่งขันกอล์ฟที่โตเกียว ประเทศญี่ปุ่น จะจัดขึ้นระหว่างวันที่ 4-7 สิงหาคม พ.ศ. 2564 ที่สนามกอล์ฟคาซูมิกาเซกิ ครั้งนี้จัดการแข่งขันกีฬากอล์ฟในโอลิมปิกเป็นครั้งที่ 2 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 35 ประเทศโดยประมาณ
แต่ละประเทศสามารถคัดเลือกนักกอล์ฟได้ตั้งแต่ 1 ถึง 4 คนโดยอิงจากการจัดอันดับโลกในวันที่ 28 มิถุนายน พ.ศ. 2564 โดยเลือกนักกอล์ฟ 60 อันดับแรก โดยขึ้นอยู่กับข้อจำกัดในแต่ละประเทศ และการรับประกันสำหรับเจ้าภาพและตัวแทนของทวีป ประเทศหนึ่งสามารถมีนักกอล์ฟได้สามหรือสี่คนหากพวกเขาทั้งหมดอยู่ใน 15 อันดับแรกของการจัดอันดับ ไม่เช่นนั้น แต่ละประเทศจะสามารถส่งนักกอล์ฟได้เพียงสองคน รับประกันหนึ่งตำแหน่งสำหรับประเทศเจ้าภาพ และรับประกันห้าตำแหน่งเพื่อให้แน่ใจว่าแต่ละทวีปในโอลิมปิกจะมีตัวแทนอย่างน้อยหนึ่งคน
กีฬาบาสเกตบอลชายในโอลิมปิกฤดูร้อน 2020 – รอบคัดเลือก
กีฬาบาสเกตบอลหญิงในโอลิมปิกฤดูร้อน 2020 – รอบคัดเลือก
กีฬาบาสเกตบอล 3x3 ชายในโอลิมปิกฤดูร้อน 2020 – รอบคัดเลือก
กีฬาบาสเกตบอล 3x3 หญิงในโอลิมปิกฤดูร้อน 2020 – รอบคัดเลือก
เจ้าผู้ครองลีชเทินชไตน์
เจ้าผู้ครองลีชเทินชไตน์  เป็นเจ้าผู้ครองและประมุขของราชรัฐลีชเทินชไตน์ โดยราชวงศ์ลีชเทินชไตน์ซึ่งเป็นที่มาของชื่อประเทศนั้นก่อตั้งขึ้นเมื่อปีค.ศ. 1719 ตามชื่อของปราสาทลีชเทินชไตน์ในรัฐนีเดอร์เอิสเตอร์ไรช์ ซึ่งเคยเป็นสมบัติของราชวงส์ตั้งแต่ปี ค.ศ. 1140 จนถึงศตวรรษที่ 13 และยุคหลังตั้งแต่ปีค.ศ. 1807 เป็นต้นมา โดยเป็นราชวงศ์ยุโรปราชวงศ์เดียวที่ยังใช้การสืบสันตติวงศ์แบบสิทธิของบุตรหัวปีอย่างเคร่งครัด ซึ่งหมายความว่าบุตรชายคนโตเท่านั้นจึงจะได้รับราชสมบัติ
เจ้าผู้ครองพระองค์ปัจจุบันคือ เจ้าชายฮันส์-อาดัมที่ 2 ประสูติเมื่อ 14 กุมภาพันธ์ ค.ศ. 1945 เป็นพระโอรสพระองค์ใหญ่ในเจ้าชายฟรันทซ์ โยเซ็ฟที่ 2 กับเคาน์เตสจอร์จจีนา ฟอน วิลเซค และได้ขึ้นครองราชสมบัติต่อจากพระบิดาในปีค.ศ. 1989 ทรงเป็นประมุขแห่งรัฐที่ร่ำรวยที่สุดในยุโรปในปัจจุบัน
SARS-CoV-2 Alpha variant
กีฬาบาสเกตบอลในโอลิมปิกฤดูร้อน 2020 – 3x3 ทีมชาย
การแข่งขันกีฬาบาสเกตบอลในโอลิมปิกฤดูร้อน 2020 – 3x3 ทีมชาย เป็น 1 ใน 2 รายการแข่งขันบาสเกตบอลที่โตเกียว ประเทศญี่ปุ่น จะจัดขึ้นระหว่างวันที่ 24-28 สิงหาคม พ.ศ. 2564 ที่อาโอมิ เออร์เบิน สปอร์ตส์ พาร์ก ครั้งนี้จัดการแข่งขันกีฬาบาสเกตบอลในโอลิมปิก (3x3) เป็นครั้งแรกในโอลิมปิกฤดูร้อน จะมีนักกีฬาเข้าร่วมแข่งขัน 8 ทีมจาก 8 ประเทศ
แปดทีมจะเล่นเป็นรอบโรบิน ทีมที่ได้อันดับหนึ่งและสองในแต่ละกลุ่มจะผ่านเข้ารอบก่อนรองชนะเลิศ ทีมที่สามถึงหกจะเล่นรอบรองชนะเลิศ หลังจากนั้นจะใช้ระบบน็อคเอาท์
ไวรัส SARS-CoV-2 สายพันธุ์อัลฟา
รัฐมนตรีว่าการกระทรวงกองทัพอากาศสหรัฐ
กีฬาบาสเกตบอลในโอลิมปิกฤดูร้อน 2020 – 3x3 ทีมหญิง
การแข่งขันกีฬาบาสเกตบอลในโอลิมปิกฤดูร้อน 2020 – 3x3 ทีมหญิง เป็น 1 ใน 2 รายการแข่งขันบาสเกตบอลที่โตเกียว ประเทศญี่ปุ่น จะจัดขึ้นระหว่างวันที่ 24-28 สิงหาคม พ.ศ. 2564 ที่อาโอมิ เออร์เบิน สปอร์ตส์ พาร์ก ครั้งนี้จัดการแข่งขันกีฬาบาสเกตบอลในโอลิมปิก (3x3) เป็นครั้งแรกในโอลิมปิกฤดูร้อน จะมีนักกีฬาเข้าร่วมแข่งขัน 8 ทีมจาก 8 ประเทศ
แปดทีมจะการแข่งขันแบบพบกันหมด ทีมที่ได้อันดับหนึ่งและสองในแต่ละกลุ่มจะผ่านเข้ารอบก่อนรองชนะเลิศ ทีมที่สามถึงหกจะเล่นรอบรองชนะเลิศ หลังจากนั้นจะใช้ระบบน็อคเอาท์
สมเด็จพระราชาธิบดีฮุซัยน์แห่งจอร์แดน
พระมหากษัตริย์จอร์แดน
พระมหากษัตริย์แห่งราชอาณาจักรฮัชไมต์แห่งจอร์แดน  คือประมุขแห่งรัฐและพระมหากษัตริย์ของประเทศจอร์แดน โดยทรงเป็นพระกุลเชษฐ์ในราชวงศ์ฮัชไมต์ เนื่องจากประเทศจอร์แดนนั้นปกครองด้วยระบบราชาธิปไตยภายใต้รัฐธรรมนูญ แต่พระมหากษัตริย์แห่งจอร์แดนนั้นมีอำนาจบริหารและนิติบัญญัติมากกว่าในประเทศอื่นที่ปกครองในระบบเดียวกัน โดยตำแหน่งทรงเป็นจอมทัพแห่งจอร์แดน และทรงแต่งตั้งนายกรัฐมนตรี นอกจากนี้ยังทรงแต่งตั้งสมาชิกสภาสูง หรือวุฒิสภา รวมทั้งคณะผู้พิพากษาศาลรัฐธรรมนูญด้วย
ท่าอากาศยานนานาชาติอตาเติร์ก
กาฟิรโกฏ
กาฟิรโกฏ (; ปาชโต: کافر کوټ; Kafir Kot หรือ Kafirkot) เป็นหมู่ซากปรักหักพังของโบสถ์พราหมณ์โบราณในอำเภอเดราอิสมาอิลข่าน ไคเบอร์ปากตูนควา บางทีอาจเรียกกาฟิรโกฏว่า "กาฟิรโกฏเหนือ" (Northern Kafir Kot) เพื่อแยกกับ "กาฟิรโกฏใต้" (Southern Kafir Kot) ซึ่งตั้งอยู่ในเมืองบีโลต ราว 35 กิโลเมตรทางใต้
ในปี 1992 มีโบสถ์หลังหนึ่งถล่มไป จึงทำให้ในปัจจุบันเหลือซากโบสถ์เพียงห้าแห่ง หกโบสถ์นั้นสร้างขึ้นเพื่อบูชาเทพเจ้ารูปบุคลาธิษฐานของแม่น้ำสินธุ, แม่น้ำเฌลัม, แม่น้ำราวี, แม่น้ำสุตเลช และแม่น้ำสรัสวตี
ข้อมูลจากปี 1915 ระบุว่าซากของโบสถ์สินธุเป็นตัวบ่งชี้ถึงการมีอยู่ของอารยธรรมฮินดูอันเก่าแก่ที่มีความสำคัญทางโบราณคดีอย่างมาก พิกัดที่ตั้งของหมู่โราณสถานนี้อยูที่ 32°30'0N 71°19'60E อย่างไรก็ตามในปัจจุบัน หมู่กาฟิรโกฏยังไม่ได้รับการขึ้นทะเบียนเป็นโบราณสถานโดยรัฐบาลปากีสถาน และขาดการทำนุบำรุงอย่างเป็นระบบท่ามกลางคำเรียกร้องจากนานาชาติให้มีการดูแลโบราณสถานนี้อย่างจริงจัง
ประติมากรรมและองค์ประกอบบางส่วนของหมูโราณสถานนี้ถูกงัดแงะและกระจายไปอยู่ตามพิพิธภัณฑ์ทั่วโลก จำนวนมากที่สุดนอกปากีสถานอยู่ที่พิพิธภัณฑ์บริติชในลอนดอน
Kafir Kot
เหตุแผ่นดินถล่มในอาตามิ พ.ศ. 2564
ฝนตกกระหน่ำอย่างรุนแรงนำไปสู่แผ่นดินถล่มที่ไหลบ่าในเมืองอาตามิ จังหวัดชิซุโอกะ ประเทศญี่ปุ่น เมื่อวันที่ 3 กรกฎาคม 2021 ส่งผลให้มีผู้สูญหาย 20 คนและเสียชีวิตแล้ว 2 ราย เมืองอาตามิเผชิญกับฝนตกขนาด ในรอบ 48 ชั่วโมง หน่วยงานท้องถิ่นประกาศเตือนผู้อยู่อาศัยว่าอาจะเกิดสภาวการณ์ที่เป็นอัตรายถึงชีวิต บ้านจำนวนหนึ่งถูกทำลายรพหว่าบเกิดดินถล่ม และท้องถนนเต็มไปด้วยซากอาคาร การค้นหาผู้รอดชีวิตและกู้ภัยยังคงดำเนินไปอยู่ (ข้อมูลเมื่อ 3 กรกฎาคม) หน่วยงานท้องถิ่นรายงานว่ามีผู้ที่ติดอยู่ในบ้านโทรศัพท์เข้าแจ้งรับการช่วยเหลือราวสิบสาย
2021 Atami landslide
มอรา
มอรา หรือ โมระ  เป็นหน่วยน้ำหนักของพยางค์ในภาษาที่แยกความต่างระหว่างพยางค์หนัก (heavy syllable) กับพยางค์เบา (light syllable) ตามทฤษฎีสัทวิทยาเน้นจังหวะ (metrical phonology) มีความสำคัญในการวิเคราะห์ระบบเสียงบางภาษา เช่น ภาษาญี่ปุ่น
คำว่า มอรา (mora) มีที่มามาจากภาษาละติน แปลว่า "ล่าช้า"
Heated humidified high-flow therapy
กีฬาฟันดาบในโอลิมปิกฤดูร้อน 2020 – เอเป้ ทีมชาย
การแข่งขันกีฬาฟันดาบในโอลิมปิกฤดูร้อน 2020 – เอเป้ ทีมชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
การแข่งขันในปี 2020 เป็นทัวร์นาเมนต์แบบแพ้คัดออกครั้งเดียว โดยมีการจัดกลุ่มที่ตรงกันสำหรับทุกอันดับ การแข่งขันแต่ละนัดประกอบด้วยนักฟันดาบสามคนในแต่ละทีมที่แข่งขันกันแบบพบกันหมด โดยมีการแข่งขัน 9 ครั้ง ใน 3 นาทีทำคะแนนให้ได้ถึง 5 คะแนน ทีมที่ชนะคือทีมที่มีคะแนนรวม 45 คะแนนก่อนหรือเป็นผู้นำหลังจากจบการแข่งขันทั้งเก้านัด ใช้กฎเอเป้มาตรฐานเกี่ยวกับพื้นที่เป้าหมาย การตี และลำดับความสำคัญ
กีฬาฟันดาบในโอลิมปิกฤดูร้อน 2020 – ฟอยล์ ทีมชาย
การแข่งขันกีฬาฟันดาบในโอลิมปิกฤดูร้อน 2020 – ฟอยล์ ทีมชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
การแข่งขันในปี 2020 เป็นทัวร์นาเมนต์แบบแพ้คัดออกครั้งเดียว โดยมีการจัดกลุ่มที่ตรงกันสำหรับทุกอันดับ การแข่งขันแต่ละนัดประกอบด้วยนักฟันดาบสามคนในแต่ละทีมที่แข่งขันกันแบบพบกันหมด โดยมีการแข่งขัน 9 ครั้ง ใน 3 นาทีทำคะแนนให้ได้ถึง 5 คะแนน ทีมที่ชนะคือทีมที่มีคะแนนรวม 45 คะแนนก่อนหรือเป็นผู้นำหลังจากจบการแข่งขันทั้งเก้านัด ใช้กฎฟอยล์มาตรฐานเกี่ยวกับพื้นที่เป้าหมาย การตี และลำดับความสำคัญ
กีฬาฟันดาบในโอลิมปิกฤดูร้อน 2020 – เซเบอร์ ทีมชาย
การแข่งขันกีฬาฟันดาบในโอลิมปิกฤดูร้อน 2020 – เซเบอร์ ทีมชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
การแข่งขันในปี 2020 เป็นทัวร์นาเมนต์แบบแพ้คัดออกครั้งเดียว โดยมีการจัดกลุ่มที่ตรงกันสำหรับทุกอันดับ การแข่งขันแต่ละนัดประกอบด้วยนักฟันดาบสามคนในแต่ละทีมที่แข่งขันกันแบบพบกันหมด โดยมีการแข่งขัน 9 ครั้ง ใน 3 นาทีทำคะแนนให้ได้ถึง 5 คะแนน ทีมที่ชนะคือทีมที่มีคะแนนรวม 45 คะแนนก่อนหรือเป็นผู้นำหลังจากจบการแข่งขันทั้งเก้านัด ใช้กฎเซเบอร์มาตรฐานเกี่ยวกับพื้นที่เป้าหมาย การตี และลำดับความสำคัญ
ช่อง 7 เอชดี
ช่อง 7 HD
กีฬาฟันดาบในโอลิมปิกฤดูร้อน 2020 – เอเป้ บุคคลหญิง
การแข่งขันกีฬาฟันดาบในโอลิมปิกฤดูร้อน 2020 – เอเป้ บุคคลหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 7 ในโอลิมปิกฤดูร้อน จะมีนักกีฬาเข้าร่วมแข่งขัน 34 คน จาก 18 ประเทศ
นี่จะเป็นการแข่งขันครั้งที่ 7 ของรายการนี้ ซึ่งจัดขึ้นในโอลิมปิกฤดูร้อนทุกครั้งตั้งแต่ปี 1996
แชมป์โอลิมปิกคนปัจุบันคือ อีมีเซ ซาสซ์ จากฮังการี ผู้ครองตำแหน่งแชมป์โลก (2019) คือ นาธาลี โมลฮูเซน จากบราซิล
กีฬาฟันดาบในโอลิมปิกฤดูร้อน 2020 – เอเป้ ทีมหญิง
การแข่งขันกีฬาฟันดาบในโอลิมปิกฤดูร้อน 2020 – เอเป้ ทีมหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 6 ในโอลิมปิกฤดูร้อน จะมีนักกีฬาเข้าร่วมแข่งขัน 24 คน จาก 8 ประเทศ
กีฬาฟันดาบในโอลิมปิกฤดูร้อน 2020 – ฟอยล์ ทีมหญิง
การแข่งขันกีฬาฟันดาบในโอลิมปิกฤดูร้อน 2020 – ฟอยล์ ทีมหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 29 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 14 ในโอลิมปิกฤดูร้อน จะมีนักกีฬาเข้าร่วมแข่งขัน 24 คน จาก 8 ประเทศ
กีฬาฟันดาบในโอลิมปิกฤดูร้อน 2020 – เซเบอร์ ทีมหญิง
การแข่งขันกีฬาฟันดาบในโอลิมปิกฤดูร้อน 2020 – เซเบอร์ ทีมหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 3 ในโอลิมปิกฤดูร้อน จะมีนักกีฬาเข้าร่วมแข่งขัน 9 ทีม (ทีมละ 3 คน) จาก 9 ประเทศ
กีฬาฟันดาบในโอลิมปิกฤดูร้อน 2020 – ฟอยล์ บุคคลหญิง
การแข่งขันกีฬาฟันดาบในโอลิมปิกฤดูร้อน 2020 – ฟอยล์ บุคคลหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 23 ในโอลิมปิกฤดูร้อน จะมีนักกีฬาเข้าร่วมแข่งขัน 34 คน จาก 18 ประเทศ
นี่จะเป็นการปรากฏตัวครั้งที่ 23 ของรายการนี้ ซึ่งจัดขึ้นในโอลิมปิกฤดูร้อนทุกครั้ง นับตั้งแต่มีการบรรจุกีฬาฟันดาบของผู้หญิงในปี 1924
แชมป์โอลิมปิกที่คนล่าสุดคือ อินนา เดริกลาโซวา จากรัสเซีย เธอยังเป็นแชมป์โลก (2019) ซึ่งครองแชมป์โลกปี 2015 และ 2017 ด้วยเช่นกัน การแนะนำจาก Olympics.com ระบุว่าเดริกลาโซวาเป็นดาวเด่นของทีมฟันดาบรัสเซียที่แข็งแกร่ง
กีฬาฟันดาบในโอลิมปิกฤดูร้อน 2020 – เซเบอร์ บุคคลหญิง
การแข่งขันกีฬาฟันดาบในโอลิมปิกฤดูร้อน 2020 – เซเบอร์ บุคคลหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 5 ในโอลิมปิกฤดูร้อน จะมีนักกีฬาเข้าร่วมแข่งขัน 36 คน จาก 18 ประเทศ
นี่จะเป็นการปรากฏตัวครั้งที่ 5 ของรายการนี้ ซึ่งจัดขึ้นในโอลิมปิกฤดูร้อนทุกครั้ง นับตั้งแต่มีการบรรจุในปี 2004
แชมป์โอลิมปิกที่คนล่าสุดคือ ยานา อีกอเรียน จากรัสเซีย แชมป์โลกคนปัจจุบัน (2019) คือ โอลฮา คาร์ลัน (และเป็นผู้ชนะเลิศเหรียญทองแดงโอลิมปิก 2016) การแนะนำจาก Olympics.com ระบุว่า คาร์ลันเป็นนักฟันดาบที่น่าจับตามองในปี 2020
มัสยิดเกาสฺยง
มัสยิดเกาสฺยง  เป็นมัสยิดในเขตหลิงหย่า เกาสฺยง ประเทศไต้หวัน เป็นมัสยิดที่สองที่ถูกสร้างในประเทศไต้หวันหลังจากมัสยิดใหญ่แห่งไทเปที่ไทเป
มัสยิดเกาสฺยงเป็นอาคารสามชั้นที่มีโครงสร้างทรงโค้งขนาดใหญ่แบบตะวันออกกลาง กินพื้นที่ 2,657 ตารางเมตร
ชั้นแรกเป็นหอพักชายและหญิง ห้องละหมาดและศูนย์กิจกรรมหญิง ชั้นสองเป็นหอละหมาดหลัก ศูนย์การเรียนรู้ภาษาอาหรับ และห้องจัดแสดงวัฒนธรรมอิสลาม ชั้นสามเป็นห้องรับแขก ศูนย์กิจกรรมเยาวชน สำนักงาน และห้องครัว ตัวมัสยิดยังมีสำนักงานอิหม่าม ฝ่ายธุรการ ห้องสมุด และที่เอาน้ำละหมาด ข้าง ๆ มัสยิดมีร้านอาหารฮะลาลที่มีมุสลิมเ็นเจ้าของ
มัสยิดเกาสฺยงสามารถเข้าถึงได้โดยการเดินไปทางเหนือของสถานีเว่ยอู่หยิงจากการรถไฟฟ้าขนส่งมวลชนเกาสง
กีฬายิงธนูในโอลิมปิกฤดูร้อน 2020 – ทีมชาย
การแข่งขันกีฬายิงธนูในโอลิมปิกฤดูร้อน 2020 – ทีมชาย เป็น 1 ใน 5 รายการแข่งขันยิงธนูที่โตเกียว ประเทศญี่ปุ่น จะจัดขึ้นระหว่างวันที่ 23-26 กรกฎาคม พ.ศ. 2564 ที่เกาะยุเมะโนะชิมะ ครั้งนี้จัดการแข่งขันกีฬายิงธนูในโอลิมปิกเป็นครั้งที่ 9 ในโอลิมปิกฤดูร้อน จะมีนักกีฬาเข้าร่วมแข่งขัน 36 คน จาก 12 ประเทศโดยประมาณ
กีฬายิงธนูในโอลิมปิกฤดูร้อน 2020 – ทีมหญิง
การแข่งขันกีฬายิงธนูในโอลิมปิกฤดูร้อน 2020 – ทีมหญิง เป็น 1 ใน 5 รายการแข่งขันยิงธนูที่โตเกียว ประเทศญี่ปุ่น จะจัดขึ้นระหว่างวันที่ 23-25 กรกฎาคม พ.ศ. 2564 ที่เกาะยุเมะโนะชิมะ ครั้งนี้จัดการแข่งขันกีฬายิงธนูในโอลิมปิกเป็นครั้งที่ 9 ในโอลิมปิกฤดูร้อน จะมีนักกีฬาเข้าร่วมแข่งขัน 36 คน จาก 12 ประเทศโดยประมาณ
วัดอรัญญิกาวาส (จังหวัดราชบุรี)
วัดอรัญญิกาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตั้งอยู่นอกกำแพงเมืองราชบุรีไปทางด้านทิศตะวันตกเฉียงเหนือในที่ราบของของท้องทุ่งเขางูซึ่งเป็นสมรภูมิรบระหว่างทัพพม่าและกรุงศรีอยุธยาหลายครั้ง ในตำบลเจดีย์หัก อำเภอเมืองราชบุรี จังหวัดราชบุรี มีเนื้อที่ 73 ไร่ 2 งาน 48 วา
วัดอรัญญิกาวาส เดิมมีชื่อ วัดเจริญธรรมวิหาร สร้างมาแต่สมัยขอม ประมาณศตวรรษที่ 10 ถึง 16
พระปรางค์เป็นปรางค์ใหญ่และปรางค์เล็ก 4 มุม ปรางค์ใหญ่อยู่กลางสูงประมาณ 1 เส้น เศษ (40 เมตร) หลังปรางค์มีพระนอนทำด้วยหินแดงก้อน ใหญ่ ๆ เรียงก่อเป็นรูปพุทธบรรทมตะแคงขวา ยาวประมาณ 12 ศอกเศษ (6 เมตร) ส่วนพระพุทธไสยาสน์สร้างเมื่อ พ.ศ. 2030–2035 มีความยาว 15 วา ทำการบูรณะซ่อมแซมโดยการสร้างครอบองค์จริง มีความยาว 30 วา รอบองค์พระปรางค์ยังล้อมรอบไปด้วยระเบียงคด ซึ่งเป็นที่ประดิษฐานพระพุทธรูปหินทราย พุทธศิลปะอยุธยา ประดิษฐานอยู่โดยรอบ เป็นพระพุทธรูปหินแดงสมัยลพบุรี ประดิษฐานอยู่จำนวน 41 องค์ วัดยังมีเจดีย์ทรงระฆังกลมอีกสององค์ อยู่ทางด้านหน้าของวัด เป็นเจดีย์ศิลปะแบบลังกา
อุโบสถเก่า มีขนาดกว้าง 3 วา 2 ศอก (7 เมตร) สร้างเมื่อ พ.ศ. 2438 ผู้ก่อสร้างอุโบสถ คือ พระยาธรรมจรัญญานุกูลมนตรี (จำเริญ บุรณศิริ) ภายในอุโบสถมีพระประธานปางมารวิชัย ขนาดหน้าตักกว้าง 4 ศอก สูง 6 ศอก เป็นพระพุทธรูปปั้น ถือปูนปิดทอง สันนิษฐานว่าภายในองค์พระประธานนี้จะมีพระพุทธรูปหินแดงสมัยลพบุรีประดิษฐานอยู่ สระน้ำตั้งอยู่ทางด้านหลังองค์พระพุทธไสยาสน์ เป็นสระรูปสี่เหลี่ยมผืนผ้า เป็นสระน้ำสาธารณะโบราณ สันนิษฐานว่าสร้างขึ้นในสมัยกรุงศรีอยุธยา
รัฐธรรมนูญแห่งเบลเยียม
เอรัสม์-หลุยส์ ซูร์แล เดอ ชอกีเย
เอราสม์ หลุยส์ ซูร์แล เดอ ชอกีเย (Érasme-Louis, Baron Surlet de Chokier) เกิดเมื่อ 27 พฤศจิกายน ค.ศ. 1769 ถึงแก่อนิจกรรมเมื่อ 7 สิงหาคม ค.ศ.​ 1839 เกิดที่ลีแยฌ ประเทศเบลเยียม เป็นนักการเมืองชาวเบลเยียม และก่อนการเถลิงถวัลย์ราชสมบัติของพระเจ้าเลออปอลที่ 1 เป็นพระมหากษัตริย์แห่งชาวเบลเยียม เอราสม์ หลุยส์ได้เป็นผู้สำเร็จราชการเป็นคนแรกของเบลเยียม
พระเจ้าเลออปอลที่ 2 แห่งเบลเยียม
กีฬายิงธนูในโอลิมปิกฤดูร้อน 2020 – ทีมผสม
การแข่งขันกีฬายิงธนูในโอลิมปิกฤดูร้อน 2020 – ทีมผสม เป็น 1 ใน 5 รายการแข่งขันยิงธนูที่โตเกียว ประเทศญี่ปุ่น จะจัดขึ้นระหว่างวันที่ 23-25 กรกฎาคม พ.ศ. 2564 ที่เกาะยุเมะโนะชิมะ ครั้งนี้จัดการแข่งขันกีฬายิงธนูในโอลิมปิกเป็นครั้งแรกในโอลิมปิกฤดูร้อน จะมีนักกีฬาเข้าร่วมแข่งขัน 36 คน จาก 12 ประเทศโดยประมาณ
นี่เป็นรายการใหม่ในการแข่งขันกีฬาโอลิมปิกปี 2020 โดยเป็นการเปลี่ยนแปลงครั้งแรกของโปรแกรมการยิงธนู นับตั้งแต่มีการบรรจุรายการทีมชายและหญิงในปี 1988
การแข่งขันแบบทีมผสมได้เข้าแข่งขันครั้งแรกที่การแข่งขันเวิร์ลด์คัพในปี พ.ศ. 2550 มันถูกเพิ่มเป็นรายการสาธิตในการแข่งขันยิงธนูชิงแชมป์โลก 2009 จากนั้นเป็นรายการเต็มของ การแข่งขันยิงธนูชิงแชมป์โลก 2011 มันอยู่ในโปรแกรมโอลิมปิกเยาวชนตั้งแต่โอลิมปิกเยาวชนฤดูร้อน 2010 และในโปรแกรมพาราลิมปิกตั้งแต่พาราลิมปิกฤดูร้อน 2016
Erasme Louis Surlet de Chokier
กีฬาขี่ม้าในโอลิมปิกฤดูร้อน 2020 – ศิลปะบังคับม้า บุคคล
การแข่งขันกีฬาขี่ม้าในโอลิมปิกฤดูร้อน 2020 – ศิลปะบังคับม้า บุคคล เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 24-28 กรกฎาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ
นี่จะเป็นการปรากฏตัวครั้งที่ 25 ของรายการ ซึ่งจัดขึ้นในโอลิมปิกฤดูร้อนทุกครั้งตั้งแต่ปี 1912
แชมป์โอลิมปิกสองสมัยคือ ชาร์ล็อตต์ ดูจาร์ดิน จากสหราชอาณาจักร (ม้าชื่อ วาเลโกร) และแชมป์โลก (2018) คือ อิสซาเบล เวิร์ธ จากเยอรมนี
การประท้วงในประเทศเอสวาตินี พ.ศ. 2564
การประท้วงในประเทศเอสวาตินีที่ดำเนินอยู่มีเป้าหมายเพื่อต่อต้านสถาบันกษัตริย์และเรียกร้องการปฏิรูปการปกครองของประเทศสู่ระบอบประชาธิปไตย ดำเนินมาตั้งแต่ปลายเดือนมิถุนายน 2021 โดยเริ่มต้นเป็นการประท้วงโดยสันติก่อนจะทวีขึ้นเป็นความรุนแรงในวันที่ 25 มิถุนายน การประท้วงพุ่งเป้าไปที่สถาบันกษัตริย์เอสวาตินี และนายกรัฐมนตรีที่มาจากการแต่งตั้งโดยกษัตริย์ ผู้ประท้วงเรียกร้องนายกรัฐมนตรีที่มาจากการเลือกตั้งในระบอบประชาธิปไตยแทนที่การปกครองแบบสมบูรณาญาสิทธิราชย์ที่เป็นอยู่
ประเทศเอสวาตินี เป็นประเทศเดียวในแอฟริกาที่ปกครองด้วยระบอบสมบูรณาญาสิทธิราชย์ โดยมีกษัตริย์อึมสวาตีที่ 3 เป็นกษัตริย์แห่งราชอาณาจักรเอสวาตินีตั้งแต่ปี 1986 พรรคการเมืองในประเทศถูกห้ามให้มีอยู่นับตั้งแต่ปี 1973 เป็นต้นมา ภายใต้การปกครองของกษัตริย์องค์ก่อนหน้า Sobhuza II และ "สภาวะฉุกเฉิน" ที่ประกาศใช้มาจนถึงปัจจุบัน รวมถึงกฎหมาย "ต่อต้านก่อการร้าย" ที่ใช้มาจนถึงปัจจุบัน นายกรัญมนตรีเอสวาตินีเป็นตำแหน่งที่แต่งตั้งโดยกษัตริย์ ถึงแม้ว่าการประท้วงในประเทศเอสวาตินีจะพบได้ยากมาก แต่ก็เคยมีการประท้วงในปี 2018 และ 2019 เพื่อแสดงความไม่พอใจต่อการใช้ชีวิตของอึมสวาตีที่ 3 ที่หรูหรา และการนำงบประมาณสาธารณะไปใช้ในทางที่ผิดของพระองค์ การพูดคุยหลายครั้งที่จัดขึ้นโดยสหประชาชาติในปี 2020 แสดงให้เห็นถึงความต้องการของประชาชนที่จะได้รัฐที่เป็นลักษณะเป็นประชาธิปไตยและกษัตริย์ภายใต้รัฐธรรมนูญ
พรรคการเมืองผู้นำของประเทศแอฟริกาใต้ในปัจจุบัน พรรคคองเกรสแห่งชาติแอฟริกัน ประกาศสนับสนุนการปฏิรูปสู่ประชาธิปไตย ในวันที่ 3 กรกฎาคม ประชาคมเพื่อการพัฒนาแอฟริกาใต้ประกาศว่าจะส่งกลุ่มรัฐมนตรีเข้าไปคลี่คลายเหตุการณ์
2021 Eswatini protests
กีฬาขี่ม้าในโอลิมปิกฤดูร้อน 2020 – ศิลปะบังคับม้า ทีม
การแข่งขันกีฬาขี่ม้าในโอลิมปิกฤดูร้อน 2020 – ศิลปะบังคับม้า ทีม เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 24-27 กรกฎาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 21 ในโอลิมปิกฤดูร้อน จะมีนักกีฬาเข้าร่วมแข่งขัน 45 คน จาก 15 ประเทศโดยประมาณ
นี่จะเป็นการปรากฏตัวครั้งที่ 25 ของรายการ ซึ่งต่างจากโปรแกรมการขี่ม้าที่เหลือในปัจจุบันอีก 5 รายการ ที่จัดขึ้นอย่างต่อเนื่องตั้งแต่ปี 1912 (โดยมีเพียง 1 รายการ การกระโดดข้ามเครื่องกีดขวางบุคคล ที่จัดในปี 1900 ด้วย) ไม่มีการแข่งขันรายการศิลปะบังคับม้าทีมในปี 1912, 1920, 1924 หรือ 1960
กีฬาขี่ม้าในโอลิมปิกฤดูร้อน 2020 – อีเว้นติ้ง บุคคล
การแข่งขันกีฬาขี่ม้าในโอลิมปิกฤดูร้อน 2020 – อีเว้นติ้ง บุคคล เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 65 คน จาก 29 ประเทศโดยประมาณ
กีฬาขี่ม้าในโอลิมปิกฤดูร้อน 2020 – อีเวนติงประเภททีม
การแข่งขันกีฬาขี่ม้าในโอลิมปิกฤดูร้อน 2020 – อีเว้นติ้ง ทีม เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 45 คน จาก 15 ประเทศโดยประมาณ
กีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง ทีม
การแข่งขันกีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง ทีม เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 6-7 สิงหาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 22 ประเทศโดยประมาณ
แชมป์โอลิมปิกที่คนล่าสุดคือ ทีมฝรั่งเศส (ฟิลิปเป โรซิเออร์, เคงิน สเตาต์, โรเจอร์-อีฟ บอสต์, และ เพเนโลเป เลอเปรโวสต์) แชมป์โลก (2018) คือทีมสหรัฐ (เดวิน ไรอัน, เอเดรียน สเติร์นลินช์, ลอรา เคราต์, และ แมคเลน เวิร์ด)
รายชื่อแหล่งมรดกโลกในประเทศสวาซิแลนด์
รายชื่อบุคคลในแสตมป์สวาซิแลนด์
ความลับของนางฟ้า